Diari Oficial de la Generalitat Valenciana


Sumari del DOGV 3650, del 22-12-1999 (1999/10664)

ORDRE de 13 de desembre de 1999, de la Conselleria de Justícia i Administracions Públiques, sobre delegació de l’exercici de competències a la Secretaria General.
------------------------------------------------------------------------------------------------------------------------------------------------------------------

### Dades del document

Número de DOGV
:   3650

Data del DOGV
:   22-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10195


Data del document
:   13-12-1999

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * administració regional
    * fundació
    * delegació de poders
    * competència administrativa

ORDRE de 13 de desembre de 1999, de la Conselleria de Justícia i Administracions Públiques, sobre delegació de l'exercici de competències a la Secretaria General. [1999/X10715]
  
L'article 10 del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, vigent en allò que no s'oposa a la Llei de la Generalitat Valenciana, 8/1998, de 9 de desembre, de Fundacions de la Comunitat Valenciana, disposa que: «el Protectorat de les Fundacions inscrites en el Registre de Fundacions de la Comunitat Valenciana, correspon a la Conselleria d'Administració Pública.
  
El conseller d'Administració Pública exercirà les funcions del Protectorat per si o per delegació».
  
En ús de les facultats que em confereixen els articles 68.1 i 35 de la Llei 5/1983, de 30 de desembre, de Govern Valencià, l'article 29 de la Llei de la Generalitat Valenciana, 8/1998, de 9 de desembre, i els articles 10 i 11 del Decret 60/1995, de 18 d'abril, del Govern Valencià, i considerant convenient delegar l'exercici de determinades competències a la Secretaria General,
  
ORDENE
  
Article 1
  
Es deleguen a la Secretaria General l'exercici de les competències que corresponen al Protectorat de Fundacions de la Comunitat Valenciana, en virtut de l'article 29 de la Llei de la Generalitat Valenciana, 8/1998, de 9 de desembre, de Fundacions de la Comunitat Valenciana, llevat de les previstes en l'apartat d) i en l'apartat g) les relatives a ?l'extinció de les fundacions, i s'instarà, si fa el cas, les corresponents accions judicials, i es controlarà el procés de liquidació?, en relació amb els articles 18 i 25 del citat text legal, i en particular les següents:
  
a) La de portar el Registre de Fundacions, d'acord amb que estableix el capítol II de la Llei 8/1998, de 9 de desembre.
  
b) La de vetlar pel compliment adequat de les activitats que realitzen els promotors, així com garantir l'efectiva afectació dels béns i drets recaptats a fins d'interés general.
  
c) La d'assessorar els patrons de les fundacions en procés d'inscripció, per a assolir aquesta i vetlar per l'adequació i suficiència de la dotació: promoure que les fundacions ja constituïdes en escriptura pública procedisquen a la seua inscripció en el Registre de Fundacions i, si fa el cas, designar les persones que hagen d'atorgar-la.
  
d) La de vetlar per l'efectiu compliment dels fins fundacionals, d'acord amb la voluntat del fundador i tenint en compte la consecució de l'interés general.
  
e) La de vetlar per la integritat, suficiència i rendibilitat del patrimoni fundacional i verificar si els recursos econòmics que han sigut aplicats als fins fundacionals.
  
f) La de garantir la legalitat de les modificacions dels estatuts i fusió de les fundacions.
  
g) La d'assessorar les fundacions, ja inscrites, sobre el seu règim jurídic i econòmic, així com sobre les qüestions que es referisquen a les activitats desplegades per aquelles en compliment dels seus fins, prestant-los a tal l'efecte el suport necessari; i donant publicitat a l'existència i activitats de les fundacions.
  
h) Totes aquelles altres funcions que s'establisquen en les lleis.
  
Article 2
  
La delegació de l'exercici de competències, que es disposa en la present Ordre, no serà obstacle perquè el conseller de Justícia i Administracions Públiques puga advocar el coneixement i resolució de tots els assumptes considere oportuns, i podrà, així mateix, revocar-la en qualsevol moment, de conformitat amb allò establit en l'article 68.5 de la Llei 5/1983, de 30 de desembre, de la Generalitat Valenciana.
  
Article 3
  
Les resolucions que es dicten, en virtut de la delegació conferida per aquesta ordre, esgotaran la via administrativa, de conformitat amb allò que s'ha establit en els articles 13.4 i 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
Article 4
  
Sempre que es faça ús de la delegació continguda en aquesta ordre, haurà de fer-se constar dit extrem en la resolució adoptada, segons estableix l'article 68.6 de la Llei 5/1983, de 30 de desembre, de la Generalitat Valenciana, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
  
DISPOSICIÓ FINAL
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 13 de desembre de 1999
  
El conseller de Justícia i Administracions Públiques,
  
SERAFÍN CASTELLANO GÓMEZ